Disminueix el nombre de morts a la feina, tot i l'increment dels accidents laborals des de començament d'any\nLes xifres sobre sinistralitat laboral en els primers mesos del 2006 ofereixen dues cares ben diferents. Per una banda, el nombre d'accidents laborals ha augmentat un 4,6%, amb més de 397.000 accidents fins al maig. Per l'altra, tot i l'augment, hi ha hagut menys morts. En total han perdut la vida 401 treballadors, un 2,9% menys que al mateix període de l'any anterior. A Catalunya l'augment d'accidents ha estat d'un 7,9%.\n16/07/2006 - 19.05 Actualitzat 16/07/2006 - 19.41\nSegons les dades del Ministeri de Treball de gener a maig del 2006 hi ha hagut 400.000 accidents que han causat baixa laboral. Cal sumar-hi els anomenats "in itinere", els que es produeixen en el trajecte de casa a la feina, o al revés. En concret, entre gener i maig es van produir 41.960 sinistres d'aquesta naturalesa que van causar baixa en el lloc de treball, xifra que supera en un 8,9% a la registrada el 2005.\nPer sectors, el de construcció és on s'ha experimentat l'augment percentual més gran, en créixer el nombre de sinistres un 8,7%, fins a sumar 105.773 accidents. El segueixen el sector serveis i la indústria. L'agricultura, en canvi, és l'únic camp que ha registrat un descens en el seu volum d'accidents. En concret, en aquest sector hi va haver fins a maig un total de 14.979 sinistres, amb una reducció del 5,75% sobre el primer quadrimestre del 2005.\nPer comunitats, els accidents laborals amb baixa han augmentat en dotze comunitats autònomes. Madrid lidera les pujades, amb un 13,8% en aquests primers mesos. Catalunya és la tercera comunitat, amb un increment del 7,9% i un total de 70.509 accidents. A banda, el principat és la comunitat que, en nombres absoluts, acumulava fins a maig més sinistres laborals. La comunitat que ha aconseguit reduir més el nombre de sinistres ha estat Galícia, que, amb 19.587 sinistres, ha registrat un descens del 6,32%.


LABORAL. Noves mesures del Govern en l’àmbit laboral i de Seguretat Social » AFISEC\nLABORAL. Noves mesures del Govern en l’àmbit laboral i de Seguretat Social\nHome / Assessoria i gestió laboral / LABORAL. Noves mesures del Govern en l’àmbit laboral i de Seguretat Social\ntagged: Contractes, cotització\nEl Govern apuja fins al 40% les cotitzacions dels contractes amb una durada igual o inferior a 5 dies i imposa sancions de fins a 10.000 euros a les empreses que tinguin falsos autònoms.\nEl Govern incorpora com a infracció en l’ordre social la pràctica habitual d’algunes empreses de tenir com a “falsos autònoms” a treballadors que haurien d’estar en el règim general. D’aquesta manera vol evitar la picaresca de tenir en plantilla a treballadors amb un cost de seguretat social substancialment menor que el que tindria si estigués ben enquadrat.\nLes sancions per a aquesta infracció aniran des de 3.216 euros en el seu grau mínim fins a 10.000 euros en el grau màxim.\nPer altra banda, i per evitar la contractació de curta durada, s’incrementa la cotització dels contractes inferiors a 5 dies en un 40% (ara tenia un increment del 36%). Per als contractes entre 6 i 7 dies es manté l’increment del 36%.\nLaboral. Proposta del govern d'adequar ingressos i cotització per als autònoms\nLa Ministra de Treball, Migracions i Seguretat Social, Magdalena Valerio ha anunciat que els autònoms que ingressin menys del...\nLaboral. La nova ministra de Treball planteja que els autònoms cotitzin pel què ingressin\nLa ministra de Treball, Migracions i Seguretat Social, Magdalena Valerio ha fet aquest plantejament indicant que la quantitat que...\nJURÍDIC. El nou llibre sisè del Codi Civil de Catalunya: obligacions i contractes\nLa norma entrarà en vigor l’1 de gener de 2018. El passat 3 d’octubre, el Tribunal Constitucional va acordar...\nMERCANTIL. Nova Llei de Contractes amb l'Administració\nEl Ple del Congrés dels Diputats, en la seva sessió del dia 19 d’octubre d’enguany va aprovar, de conformitat...


Perquè els poetes s’ajunten tant per a beure com si no hi hagués demà? Per a respondre a aquesta pregunta emprarem la lent de la microsociologia interaccionista-durkhemiana. Salpebrarem el nostre discurs amb alguns poemes del primer llibre de David Barberá, “La importancia estratégica del mundo real”. David Barberá ha intervingut rapidíssimament en escenaris i bars […]\nVociferio V Edició | Vociferio XI Edició\nPerquè els poetes s’ajunten tant per a beure com si no hi hagués demà? Per a respondre a aquesta pregunta emprarem la lent de la microsociologia interaccionista-durkhemiana. Salpebrarem el nostre discurs amb alguns poemes del primer llibre de David Barberá, “La importancia estratégica del mundo real”.\nDavid Barberá ha intervingut rapidíssimament en escenaris i bars d’Amsterdam, San Francisco o València durant els últims 15 anys. En 2021 va publicar el seu primer llibre de poemes, “La importancia estratégica del mundo real”\n← Anterior: Cintaadhesiva Siguiente: Diana J. Torres AKA Pornoterrorista →


julio 2012 – Feslloch\nby estiu_eu 9 de julio de 2012 in Feslloch '12 0 comments\nEl concert de la Gossa Sorda ha estat el que més públic ha arreplegat Més de trenta actuacions acompanyades per activitats esportives, culturals i d’oci consoliden un festival que obre l’estiu amb música en la nostra llengua. L’organització del festival de cloenda de La Gira d’Escola Valenciana agraeix els assistents […]\nEl Feslloch vibra el segon dia amb Senior, Botifarra, Miquel Gil, Aspencat i Dr. Calypso\nby estiu_eu 8 de julio de 2012 in Feslloch '12 0 comments\nUn dels grans moments del dia, el “Gran” de Senior i el cor Brutal Abans de la traca final del Feslloch, que es disparà aquest dissabte, l’edició de divendres del Feslloch va servir per introduir actuacions a boqueta nit a l’escenari gran. Va inaugurar aquesta novetat el cantautor xativí Feliu […]\nEl primer dia de Feslloch reunix més públic que mai per encetar el festival\nby estiu_eu 6 de julio de 2012 in Feslloch '12 0 comments\ndesprés de la tempesta ve la calma Després de la tempesta sempre ve la calma i ahir no podía ser una excepció. Poques hores abans d’inaugurar la sisena edició del Feslloch una breu tronada va ruixar Benlloch, però malgrat això, totes les actuacions del primer dia del festival van començar […]\nJa tenim ací el 3r Fespot del Feslloch’12 Anem a soltar la mandanga\nby estiu_eu 3 de julio de 2012 in Feslloch '12 0 comments\nEl 3r i últim Fespot del Feslloch’12 ja ha arribat en forma de comunicat. Si encara no saps quines son les últimes novetats del cartell, xusta-li al play, perquè a la que te descuides… que això és com aquell, eh? això és com tot…


La conca hidrogràfica del riu Onyar que s’exten en una superfície d'uns 295 km2. s’emmarca en el que es coneix com la depressió de la Selva, situada al NE de Catalunya. La seva capçalera drena a la vessant oriental del massís de les Guilleries (mitjançant el riu Onyar i les rieres circumdants com la de St. Martí) (Menció, A & Mas-Pla,J 2004).\nTot i que la capçalera del riu Onyar es caracteritza per ser bastant plujosa, la seva conca es petita, com també pot presentar un fort estiatge a causa d’un clima d’extrems, amb hiverns plujosos i estius secs.\nEn la part més alta del riu Onyar present al municipi, l’aire fred hivernal s’acumula al fons de la vall, afavorint la presència d’una vegetació de caire centreeuropea i atlàntica. Aquesta vegetació de ribera es caracteritza per acàcies, veredes, arbredes de pollancres i plàtans. Així com també rouredes humides de roure pènol (Quercus robur), prats humits i falguerars. En tot aquesta zona, i segons les característiques esmentades tindrem una gran cobertura vegetal.\nAlgunes de les espècies de vertebrats que trobariem colonitzant aquest habitan.


Primer partit al Joan Ortoll i primera victòria per a l'equip entrenat per Luis Medrano. El Vallès Calafell Tot l'any es va imposar el passat dissabte davant del SHUM Maçanet per un contundent 6-2. Amb aquesta victòria l'equip calafellenc suma un total de 4 punts i se situa en aquesta segona jornada de competició a la quarta posició.\nEl partit no va començar de cara pels locals i és que en el primer minut era el SHUM qui s'avançava al marcador de mans de Gabriel Villares. El Vallès Calafell Tot l'any, però, no es va fer enrera i va aconseguir anar al descans amb un 2-1 favorable gràcies als gols de Roger Martí i Borja Ferrer. A la segona part, els calafellencs van sortir amb ganes i van situar-se amb un avantatge de quatre gols, 5-1, amb dianes de Roger Martí de nou, Oriol Palau i Marc Gumà. El SHUM es va intentar refer amb un gol de Ferran Garcia, però Ferran Ortoll sentenciava amb el 6-2 definitiu.\nEl proper partit és a domicili i contra l'Arenys de Munt el diumenge a les 12.15 h.\nAquest dissabte la Primera Divisió arriba al Joan Ortoll amb la disputa de la segona jornada de competició entre el Vallès Calafell Tot l'any i el SHUM. El partit es jugarà a les 20 h i serà retransmès en directe per Calafell Ràdio amb els comentaris d'Ernest Gili.\nEls calafellencs arriben d'aconseguir un sofert punt a la pista del Mataró, que després d'un bon inici i avançar-se 0-2 al marcador, l'equip del Maresme va remountar fins a situar el 3-2. Tot i així, Borja Ferrer anotava una falta directa que permetia sumar el primer punt per a l'equip entrenat per Luis Medrano.\nLlegeix més:El SHUM en el primer partit al Joan Ortoll\nAquest cap de setmana comença la Primera Nacional Espanyol i el Vallès Calafell Tot l'any debutarà a la pista del CH Mataró el dissabte a les 20.30 h. L'equip entrenat per Luis Medrano ve de jugar la Final Four de la Copa EsportsPenedès.cat on va quedar eliminat a les semifinals contra el Tordera per 7-4, equip que també disputarà la Nacional Espanyola.\nLlegeix més:Comença la Nacional Espanyola\nEl Vallès Calafell Tot l'any s'ha classificat per a la Final Four de la Copa EsportsPenedès que es disputa aquest cap de setmana a Tordera. Després de quatre partits i tres victòries ha quedat com a primer de grup i jugarà la semifinal davant el Tordera, l'equip amfitrió, a les 13 h. En cas que l'equip entrenat per Luis Medrano es classifiqués la final es jugaria el mateix dia a les 19 h.\nLlegeix més:Aquest cap de setmana, Final Four de la Copa...\nPresentació de les noves incorporacions


Tornada a l'escola. Cinc consells per a dur els nens al cotxe | NacióMotor\nEls desplaçaments de casa al col·legi acumulen el nombre més gran de conductes de risc\nPortar-los en cadires que no els corresponen o amb els arnesos folgats són errors comuns\nFerran Boada | 04/09/2019 a les 11:49h\nArxivat a: Consells de conducció, Consells de Seguretat, Sistemes de Retenció Infantil\nDos de cada tres petits no viatgen de forma correcta i segura quan van en cotxe, segons l'organització britànica Child Seat Safety. No es tracta només de casos en què no fan servir la cadira obligatòria, sinó d'altres errors que també poden tenir greus conseqüències en cas d'accident.\nPer exemple, aquest estudi assegura que la majoria fa servir sistemes de retenció inapropiats o assegurats de forma incorrecta. En joc, una reducció del 75% del risc de mort i del 90% del de lesions, segons la DGT. Només cal seguir unes normes bàsiques que SEAT ens recorda:\n1. La cadireta, homologada i segons alçada i pes: No només és l'edat la que determina quin tipus s'ha d'usar, sinó el seu pes i mida. Cal assegurar-ne el correcte ancoratge: És important llegir detingudament les instruccions de la cadira per instal·lar-la correctament i, després comprovar en cada viatge que està ben fixada.\nEl mètode més senzill i còmode és l´Isofix. Compte perquè no tots els models de cadires s'adapten igual de bé a tots els models de cotxe. Si el mode d'ancoratge és amb el cinturó de seguretat, hem d'assegurar-nos que passem correctament la cinta pels punts que indica el fabricant.\nL'arnès de subjecció ha d'estar ben tensat. Sovint els petits ho porten massa folgat, de manera que fins i tot poden treure els braços, cosa que podria tenir greus conseqüències en cas de col·lisió. Els arnesos han d'anar tibats i el més ajustats possible al seu cos. Un truc és intentar pessigar la cinta. Si es pot, s'han d'ajustar una mica més.\nEls nens han de viatjar en el sentit invers a la marxa el màxim temps possible. En cas de col·lisió frontal, el coll d'un nadó no està preparat per suportar el pes del seu cap impulsat cap endavant, per això les cadires dels grups 0 i 0+ estan dissenyades per col·locar només a contramarxa. És obligatori allargar aquesta posició com a mínim fins als 15 mesos, i és possible fins als 1,05 m d'alçada, segons el que prescriu la normativa ECE R129.\nCal anar amb compte amb les heretades, de segona mà, perquè després d'un llarg període de temps els materials tendeixen a deteriorar-se i pot ser que no garanteixin la protecció original. Després d'un accident, també cal substituir-les.\n2. En els seients del darrere sempre: Són els més segurs amb diferència. Per això és on sempre han de viatjar els nens. Tot i que el seient del copilot està habilitat per a col·locar sistemes de retenció infantil, només està recomanat fer-lo servir en ocasions molt excepcionals, per exemple, quan els de darrere ja estan ocupats per altres criatures. En aquests casos, cal desconnectar el coixí de seguretat.\n3. Máxima seguretat també en els trajectes curts: Els desplaçaments de casa al col·legi acumulen el nombre més gran de conductes de risc. Segons un estudi del RACE el 37% dels conductors reconeix haver-los portat en alguna ocasió sense cadireta. Altres deixen que els més grans es cordin sols, sense comprovar si ho han fet correctament.\n4. Abrics i motxilles fora: En els viatges de pocs minuts, sovint es deixa als petits amb l'abric posat o fins i tot amb la motxilla escolar a l'esquena. Són elements que augmenten la folgança entre el cinturó i el cos del nen, i poden dificultar el bon funcionament de l'arnès. I encara que sigui per pocs quilòmetres, mai s'ha d'oblidar que la seguretat és clau des del primer metre.\nTots els equipatges i objectes es transporten en el maleter. L'equipatge i els objectes en els seients i en la safata del darrere poden convertir-se en projectils en cas d'una frenada o col·lisió.\n5. En cas d'accident: Sempre que sigui possible, cal treure els petits d'un cotxe sinistrat a la seva cadira. Excepte riscos imminents, mai fer-ho en braços, ja que se'ls podria provocar una lesió greu.\nRecordem que al nostre pais la normativa diu que : Els Sistemes de Retenció Infantil són obligatoris per als menors de menys de 135 cm d'altura i és recomanable el seu ús fins als 150 cm. Els nens han d'anar sempre darrera del cotxe, llevat que el vehicle no disposi de seients al darrera o aquests estiguin ocupats per altres nens.\nVÍDEO Com col·locar les cadenes del cotxe fàcilment\nEls avantatges dels pneumàtics d'hivern enfront de les cadenes\nCinc consells per viatjar en cotxe amb el teu gos\nSurts de viatge? Cinc Consells per organitzar correctament l'equipatge al cotxe\nEl nou SUV coupé d'Audi captiva amb un disseny poderós | Audi\nL'Audi Q5 Sportback és un Crossover Coupé de línies dinàmiques dirigit als clients que no sols aprecien el disseny expressiu i la innovació tècnica, sinó també el caràcter esportiu i la versatilitat per a un ús quotidià.\nOpel Mokka 2021 | Opel\nEl nou Mokka es presenta amb motors elèctrics o de combustió des de l'inici de la seva comercialització\n1 Audi presenta el nou Q5 Sportback, el seu tercer crossover\n2 Isidre Esteve comptarà al Dakar 2021 amb un cotxe molt competitiu, el Toyota Hilux V8


Xavier Domènech: «Si l’Estat està tancat, Catalunya està legitimada per traspassar l’ordenament jurídic» – El Temps\nInici » Entrevistes Política Xavier Domènech: «Si l’Estat està tancat, Catalunya està legitimada per traspassar l’ordenament jurídic»\n2 Vistes\tXavier Domènech / Jordi Play\nEl van fer ministre de la Plurinacionalitat d’un govern imaginari del PSOE amb Podem abans d’hora. Finalment, la cosa va quedar en no res. Però Xavier Domènech (Sabadell, 1974) ja té uns altres maldecaps. Ara és l’arquitecte del nou “subjecte polític” −partit− dels ‘comuns’ a Catalunya. Comença l’entrevista com l’acaba: rient. Probablement en té motius, en el seu “espai polític” i fora d’aquest. Més notícies Els ‘comuns’, a la conquesta de l’hegemoniaEl calendari del nou partit polític dels ‘comuns’Gabriel Rufián: «Els ‘comuns’ no es posicionen mai, però demanen posicionament a tothom» Quan aquest historiador i professor universitari va ficar-se en política ara fa poc més d’un any, poc s’imaginava que avui estaria on està: liderant el procés de creació d’un nou partit polític. La seva missió és de fer confluir Barcelona en Comú, Podem, Iniciativa per Catalunya, Esquerra Unida i Equo en una sola plataforma política preparada per competir electoralment contra l’“hegemonia conservadora”. Després de fer públic el seu manifest “Crida per guanyar un país en comú”, els comuns iniciaran aquest mes de gener el seu propi procés constituent.\n—Diuen que estan creant un nou espai polític, un nou subjecte polític… Temen a la paraula partit?\n—El nou subjecte polític…\n—És un debat, certament, però no ho serà com a tal en la convenció constituent de l’abril. No es planteja entre “sí” i “no”, sinó quina ha de ser la proposta. Perquè, si no, és un debat molt trist. Com a espai polític ja hem tingut aquest debat. Considerem que la sobirania de Catalunya es fa més forta −o té sentit− en la mesura que es defensen múltiples sobiranies: econòmica, energètica, ecològica… Tenim independentistes i gent que no ho és. Però tots tenim clar que la sobirania nacional només té sentit en la mesura que és una sobirania plena.\n—Parlen de sobiranies múltiples i compartides, d’un Estat plurinacional… Són conceptes que sonen molt bé, però que no sabem exactament com es concreten.\n—És que l’altre debat és si això es fa amb un altre 9N. I en això l’Íñigo i jo també estem d’acord. Se’ns fa difícil pensar que un 9N bis sigui el desafiament que necessitem. Més que res perquè has d’estar ben convençut que t’enfortirà, que no et debilitarà. Repetir una altra vegada el mateix… Però és que tampoc sabem quina és la proposta. S’ha parlat molt del RUI, però més en termes declaratius que de proposta.\nXavier Domènech encapçala la formació del nou partit de l’entorn d’Ada Colau//Jordi Play.\n—Primer de tot, nosaltres no tenim fulls de ruta. Això dels fulls de ruta, millor no tenir-ne, perquè és allò que sempre incompleixes. Hem tingut un full de ruta que acabava el juliol del 2017, un altre d’un “referèndum o referèndum” el setembre del 2017 i ara un referèndum pactat sense data. Crec que és millor deixar-ho en propostes, perquè els fulls de ruta… [Riu].\n—Entenc que aquest enfrontament té una lògica precongressual. Sent l’11 de febrer el congrés, potser sí que el precongrés s’està allargant una mica… [Riu]. El congrés espero que arribi a la conclusió que cal un pacte i un acumulament de les diverses posicions. Un cop acabat el congrés, tothom a treballar.\n- Publicitat -\tCatalunyacomunsconsultaERCPDeCatPodemprocésPSCreferèndumXavier Domènech\tEscrit per


S'estan mostrant les entrades d'aquesta data: juny, 2022\nIntuïcions: Dir adeu\ndimecres, de juny 22, 2022\nHem d'aprendre a tancar processos per fer passos a nous projectes, nous reptes que ens obrin al futur. Quan comprenem que acomiadar-se és tan sols donar-nos temps i espai per sentir tot allò viscut, experimentat i compartit, acceptem que tot té el seu temps i el seu moment. Dir adeu suposa agrair tot el que hem rebut i fer un pas endavant, cap al que és nou. Però la por a allò desconegut ens fa que, inconscientment, els nostres adeus siguin amb la boca petiteta, perquè ens costa assumir que tot a la vida és efímer i que, o es transforma, millora o canvia de manera natural, o es converteix en un veritable drama. El problema és que ningú ens ha ensenyat a dir adeu, cosa que fem repetidament al llarg de la vida perquè estem en un canvi incessant. Acomiadar-se és part de la vida quotidiana i com més aviat aprenguem a fer-ho amb normalitat molt millor ens anirà i més avançarem cap a les nostres metes. Viure és créixer i per créixer cal tancar etapes i començar-ne d'altres per molta\ndimarts, de juny 21, 2022\nAhir es va celebrar el Dia Mundial del Refugiat. El tema d'aquest any ha estat "Qui sigui. On sigui. Quan sigui. Tota persona té dret a buscar protecció." Sense importar qui siguin , les persones forçades a fugir mereixen un tracte digne. Qualsevol persona pot buscar protecció, no importa qui sigui ni en què cregui. Buscar protecció és un dret humà que no està subjecte a negociació. Sense importar d'on provinguin , cal donar la benvinguda a les persones forçades a fugir. Les persones refugiades provenen de diferents parts del món. Per fugir del perill, potser agafen un avió, pugin a un vaixell o viatgin a peu. L'únic que sí que té caràcter universal és el dret a buscar protecció. Sense importar quan hagin estat forçades a fugir, les persones desplaçades tenen dret a rebre protecció. Amb independència del tipus d'amenaça (guerres, violència, persecucions), tothom mereix rebre protecció i té dret a estar en un entorn segur. Que es transformin els discursos d'\nPropòsits: Què haurè tret?\ndilluns, de juny 20, 2022\nJa està. Ja s'han acabat els exàmens. És el moment de les notes. El moment de refrescar una vegada i una altra la pàgina de notes per veure si per fi la pugen i que et pugi el pols quan hi ha un missatge nou al grup de classe. Però, i quan arribin les notes, què? La proposta per fer-hi front és senzilla: davant l'èxit, humilitat; per al fracàs, confiança; i sempre, i en tot, gratuïtat. Quan ens arribi l'excel·lent, alegrar-nos, és clar, felicitar-nos. Però, alhora, pensar en tots els que han posat de part seva perquè això arribi. Els teus pares, respectant les teves hores de tancament i sent comprensius amb les teves reaccions quan no ho han pogut fer, els teus companys que d'alguna manera o altra t'han ajudat… Ser humil i capaç d'agrair. Si arriba el suspens, continuar confiant en l'esforç, la feina, en què ets alguna cosa més que un número i un sotrac en el camí també és una oportunitat. Seguir confiant en els que estan al teu voltant i et donen suport. I\nMare Terra: Objectiu: salvar l'aigua\nQue a Espanya hi ha aigua, és evident! Que a Espanya pots demanar aigua pel que vulguis? A les proves em remeto! Què de seguir a aquest ritme només ens quedarà aigua per beure en un càntir? La realitat ens farà aterrar així… Si no, com s'entén que al país amb més grau de desertificació (el 74 % del territori ja es troben en risc, amb Andalusia i Catalunya al capdavant quant a "processos erosius de gran calat") s'autoritzi la construcció de la platja fluvial més gran d'Europa en plena Alcarria Manchega? O que s'estiguin regant més de 300 camps de golf, la majoria situats a l'Espanya seca i semiàrida. O que tinguem més de 4 milions d'hectàrees de regadius (legals i al·legals), inclosos cultius tropicals, grans demandants d'aigua. O que Espanya sigui la macrogranja d'Europa, on se sacrifiquen a l'any 900 milions d'animals, que necessiten aigua per beure i regar el cultiu de molts dels seus pinsos i que contaminen els nostres recursos hídri\nWITHIN me: Som natura\ndijous, de juny 16, 2022\nSom natura, en formem part i tenim la necessitat de connectar amb el nostre ésser natural per ser i estar totalment plens. Hem perdut aquesta part tan important de nosaltres i hem donat molta més importància al nostre ésser racional que al biològic, desconnectant el nostre cos (o tractant-lo com un objecte per modelar i “tunejar”) de la nostra ment i dels nostres sentiments. Ser conscients que som natura i que en ella i per ella som més autèntics, ens fa ser més responsables del nostre entorn natural, de cuidar-ho, gaudir-ho i sentir-ho. Seria com convertir-nos en “ecologistes emocionals”. Tanca un moment els ulls i explora les teves emocions, sensacions i sentits i gaudeix del teu ésser a la natura, escoltant els sons que s'adjunten durant uns minuts. Deixa't portar i connecta amb el més profund del teu ésser: escolta els batecs del teu cor, observa la teva respiració... perquè on està la teva atenció hi ets tu. Connecta't amb el món, amb la vida, amb la natura i amb tu ma\nPREGArock: Different World. Alan Walker feat. Sofia Carson\ndimecres, de juny 15, 2022\nLa cançó es va llançar juntament amb una campanya complementària titulada "#CreateADifferentWorld", en què l'autor aborda la importància del canvi climàtic. Va dir: "Vull fer servir la meva veu per crear consciència. I d'això es tracta aquesta cançó. Encara hi ha temps, junts podem crear un món diferent". La cançó “representa el trist estat del nostre planeta amb imatges difícils de veure d'oceans contaminats, incendis forestals i comunitats sota l'aigua”, a més de suggerir la manca de consciència o pretensió sobre el problema del canvi climàtic per part de les persones. Durant la major part del vídeo, es van representar imatges d'oceans plens d'escombraries, contaminació de l'aire, incendis forestals, huracans i altres escenaris de desastres relacionats amb el canvi climàtic. Per al tercer quart del vídeo, la cançó pren un to més il·lusori i les imatges canvien a la vista de la natura, amb l'objectiu de mostrar el que podria ser si\nEnfocar: The Chosen\ndimarts, de juny 14, 2022\nPer a aquells/es que us agraden les sèries... Heu vist "The Chosen"? És una sèrie sorprenent (encara rodant-se) sobre la vida de Jesús que ens ajuda a endinsar-nos en la història dels elegits (the chosen) per Jesús i la seva relació amb el mestre. La sèrie està finançada íntegrament a través de crowdfunding. A més, es va optar per fer-la totalment accessible a tot el món a través d'internet. El personatge de Jesús aconsegueix combinar austeritat i autoritat natural amb un somriure desarmant i refinat. Empàtic i comprensiu, és molt humà, però alhora suau i ferm. Ho veiem en la seva interacció natural amb tots i totes. The Chosen posa el focus en els personatges que es troben amb Jesús i que han de prendre decisions sobre el sentit de les seves vides. Atreveix-te a veure-la! Et sorprendrà.\nGent: L'escola secreta\ndilluns, de juny 13, 2022\nAmagada en un barri residencial hi ha una de les noves escoles "secretes" de l'Afganistan, un petit però poderós acte de desafiament contra els talibans. Al voltant d'una dotzena de les alumnes adolescents assisteixen a una classe de matemàtiques. "Sabem de les amenaces i ens hi preocupem", ens diu l'única mestra, però afegeix que l'educació de les nenes val "qualsevol risc". "Fem tot el possible per fer això en secret", diu la mestra, "però fins i tot si m'arresten i em colpegen, val la pena". A gairebé totes les províncies del país, el Talibà ha ordenat que les escoles secundàries de nenes romanguin tancades. Al març, semblava que les escoles de nenes estaven a punt de reobrir. Però tot just una hora després que comencessin a arribar les alumnes, els líders talibans van anunciar un canvi sobtat de política. Les estudiants de l'escola secreta i moltes altres adolescents no han pogut processar el dolor. "Han\nIntuïcions: Contra el treball infantil\nDiumenge vinent, 12 de juny se celebra el Dia Mundial contra el Treball Infantil. Un de cada 10 nens a tot el món està exposat al treball infantil. Segons Nacions Unides, s'estima que hi ha 152 milions de nens en situació de treball infantil, i d'aquests 72 milions es troben en situacions perilloses. Considerem com a treball infantil les situacions a què es veu exposades un menor d'edat que participa en activitats que poden afectar el seu desenvolupament físic, mental, educatiu i social. Això no només passa als països subdesenvolupats, com es pot pensar, sinó a tot el món. Només el continent africà acull una cinquena part de tota l'explotació infantil i, juntament amb l'Àsia i el Pacífic, revela en les estadístiques que 9 de cada 10 menors es troben en aquesta situació. La resta la trobem a Amèrica, Europa i els estats àrabs. Les mans dels nens no haurien de dedicar-se a cosir pilotes, ni a enganxar soles, ni a amassar maons, ni a carregar pedres, ni a... No és just\nRelats del món: La veritat i la mentida\ndijous, de juny 09, 2022\nEl griot Souleymane explicava que fa molt, molt de temps, l'esperit de la Natura volia comprovar quina, si la Veritat o la Mentida, tenia més èxit entre els humans, per la qual cosa va convocar a les dues i els va ordenar viure entre els homes, disfressades . La Mentida va escollir la forma d'una esplèndida flor d'un perfum dolç com el del frangipani, l'aroma del qual sembla seguir-te als carrers de Ngor; i colors tan brillants com la flor de l'hibisc, amb què es fa el suc de bissap. La Veritat, per la seva banda, es va convertir en un arbre espinós de fruits amargs, sec i fràgil com els pocs arbustos que creixen al desert de Lompoul. A l'hora d'escollir, els homes van preferir l'aparença enlluernadora de la Mentida, que acariciava els seus sentits amb els seus agradables colors i aroma. Pel que fa a la Veritat, ningú no s'interessava per ella: els estómacs dels homes estaven satisfets i ningú necessitava els seus fruits. Però alguns anys més tard\nPREGAcine: Dia Mundial dels oceans\ndimecres, de juny 08, 2022\nRevitalització: Acció col·lectiva per l'oceà és el lema de les Nacions Unides per al Dia Mundial dels Oceans d'aquest any, que se celebra aquest dimecres 8 de juny. L'oceà cobreix més del 70% del planeta. És la nostra font de vida i suport de la humanitat i de tots els altres organismes de la terra. N'és una prova que l'oceà produeix almenys el 50% de l'oxigen del planeta, acull la major part de la biodiversitat de la terra i és la principal font de proteïnes per a més de mil milions de persones a tot el món. A més, resulta clau per a la nostra economia, ja que s'estima que, per al 2030, hi haurà al voltant de 40 milions de treballadors en tot el sector relacionat amb els oceáns. Tot i això, malgrat tots els seus beneficis, necessita més suport que mai. Amb el 90% de les grans espècies marítimes de peixos minvades i el 50% dels esculls de corall destruïts, estem extraient de l'oceà més del que podem reposar. Hem de treballar junts per crear un nou equil\nA contrallum: Què està passant?\ndimarts, de juny 07, 2022\nAmpliar la imatge i comentar-la. (No es tracta de començar un debat sobre les armes, sinó de reflexionar sobre les causes que poden portar a utilitzar-les) Què els passa als nostres joves? Què ens està passant com a societat? Podríem dir que hi ha massa ús de videojocs violents, que destil·len tanta agressivitat que és inevitable que el jugador acabi la partida emportant-se-la posada. Podríem dir que la pandèmia ha afectat seriosament la salut mental, augmentant el nombre de malalties mentals, especialment en els joves. Podríem argumentar que les xarxes socials estan creant mons ficticis que fan que aquestes noves generacions no siguin capaces d'assimilar la realitat, amb totes les arestes i contradiccions. També podríem indicar que les famílies no estan prou estructurades, preparades, o compromeses amb l'educació en valors dels seus fills; o que les escoles fallen en la seva manera de preparar i formar. Podríem dir tantes coses… [...] @pastoralsj\nPropòsits: Tocats per l'esperit\ndilluns, de juny 06, 2022\nEls coloms solen ser molestos; i el foc convé que estigui controlat, no sigui que caiguin flamarades del cel, que en temps de sequera pot provocar catàstrofes. Tanmateix, més enllà de les imatges i els símbols, continua sent necessari descobrir la presència d'un esperit de Déu que, dins de cadascun de nosaltres, provoca terratrèmols, desencadena incendis, ens fa forts, alegres, valents, apassionats, audaços i savis. I no és per provocar, però això del do de llengües, quan es redueix a una cosa així com començar a proferir sons d'un altre suposat idioma, resulta una mica estrany. Em sembla a mi que l'Esperit té un gran repte a aconseguir, al nostre món, a les nostres societats, i a la nostra Església, que ens entenguem. Intueixo que això de l'Esperit que dóna la capacitat de comunicar-se té a veure amb allò d'entendre's amb qui és diferent, dialogar amb qui pensa diferent, creu (o dubta) per altres coses. El miracle és ser capaços d'escoltar i comprendre les\nGent: Gitanjali Rao\ndivendres, de juny 03, 2022\nSegons Gitanjali Rao, la seva innovació tecnològica i científica va de la mà de la responsabilitat social. “La motivació per a les meves idees sorgeix de diferents llocs, però crec que el principal factor de motivació és la comunitat que m'envolta, veure els problemes a les notícies i amb les persones, crear-hi una connexió especial i voler resoldre'ls”, va explicar. L'ús que fa dels desafiaments socials com a motor per a la innovació tecnològica l'ha portat a crear una aplicació per detectar i evitar el ciberassetjament, i una altra per diagnosticar l'addicció als opiacis. Amb vuit anys, va saber de la crisi de l'aigua a Flint, Michigan, EUA, on una comunitat consumia aigua potable amb alts nivells de plom. Aquest succés va donar lloc al seu primer invent: un dispositiu que podia detectar el contingut de plom a l'aigua potable. "No podia acceptar el fet que hi hagués una ciutat al meu país on milers de nens de la meva edat estiguessin bevent verí cada\nWITHIN me: Constructors de somnis\nTot el que és important de la nostra vida comença amb i per un somni. Des de molt petits somiem aconseguir allò que desitgem. Moltes vegades es queda en això, en un somni, però altres vegades ens impulsa a treballar per aconseguir-ho i posem tota la nostra energia, il·lusió, esforç i capacitats. La intel·ligència emocional ens facilita visualitzar els nostres somnis, transformar-los en metes i objectius i determinar quines decisions hem de prendre per fer-los realitat. Un somni deixa de ser-ho quan som capaços de transformar-lo en un projecte basat en les nostres capacitats, habilitats i eines i anem a totes amb afany i perseverança, positivitat i il·lusió. No deixem mai de somiar i treballar perquè aquests somnis es compleixin. La nostra missió és ser constructors dels somnis que ens portin a assolir allò que desitgem. Et convido a tancar els ulls. Fes dues o tres respiracions profundes i estableix el teu ritme deixant entrar i sortir l'aire del teu cos amb suavitat. Visualitza ar\nMare Terra: Consciència\ndimecres, de juny 01, 2022\n"Consciència. Així es titula el vídeo que he estat preparant durant un any, tot el 2018, recopilant els millors plànols de tots els llocs que he visitat. Tenint en ment que aquest missatge era per a mi el més important que volia transmetre en aquest cicle. Volia condensar en pocs minuts, de manera visual i emocional, quina crec que és la causa dels nostres problemes més grans avui dia: la manca de connexió i consciència, amb nosaltres mateixos i la naturalesa que ens envolta. Augmentar la nostra consciència respecte a tot el que ens toca a la nostra vida, crec que és el camí de menor patiment i més evolució”. Rubén. Necessitem desenvolupar consciència que avui o ens salvem tots o no se salva ningú. Papa Francesc


Goigs i devocions populars: Goigs a santa Llúcia. Mataró (Maresme, Barcelona)\nGoigs a santa Llúcia. Mataró (Maresme, Barcelona)\nGOIGS A LLOANÇA DE STA. LLÚCIA VERGE I MÀRTIR, QUE ES VENERA A LA BASÍLICA PARROQUIAL DE SANTA MARIA DE MATARÓ.\nSanta Llúcia, advocada de la vista\nPuix que mireu cara a cara,\nLlúcia, a Déu Omnipotent:\nGuardeu-nos la vista clara\ndels ulls i del pensament.\nLa ciutat siracusana\nric llinatge vos donà\ni la santa fe cristiana\nla vostra ànima adornà.\nNo hi ha més alta noblesa\nque ésser de Crist bon servent.\nPer la vista essent patrona\nmolts servents aquí teniu,\ni amb miracles, o Senyora!,\nla devoció manteniu\ndels fidels que el vostre auxili\nCom en tron us té posada\nde Mataró la ciutat,\ni l'altar on sou honrada\nsempre es veu il·luminat.\nConserveu al vostre poble\nde la fe la llum ardent.\nPuix no hi ha cosa més trista\nque ésser cec o ésser dement:\nGuardeu-nos clara la vista\ni sencer l'enteniment.\nEtiquetes de comentaris: Llúcia (santa), Mataró


Lola Molina - Zonaioga\nHatha Vinyasa · Invertides, Enfortiment i Core · Anatomia Energètica i Pranayama\nEl ioga li va arribar en forma de llibre durant una època que buscava eines per sentir-se en calma i fugir de l’estrès. Així va començar amb una autopràctica diària, que va despertar ganes de conèixer i endinsar-se més en aquesta disciplina.\nUn parell de mesos més tard, es va animar a anar al centre de ioga de les dues autores del llibre a Barcelona, Mandiram, i l’octubre del 2012, de la mà de Gloria Rosales i Gordana Vranjes, va iniciar la formació per a professors de 200h, seguida d’altres formacions i inmersions amb mestres com Kino MacGregor i Andrei Ram Om.\nEntusiasta de l’exercici físic i dels esports de muntanya, també practica escalada, hiking, cycling i HIIT, activitats que li han fet conèixer i interessar-se per l’anatomia i la biomecànica del cos, camps sobre els quals també ha realitzat cursos amb Julia Zatta, formadora en anatomia per al ioga.\nEn les seves classes s’integra i conviu tot allò après i rebut dels diferents estils de ioga que ha practicat i de la resta d’activitats, donant espai tant a la intensitat i l’activació, com a la calma i la quietud.


Ara sí que la recessió ja és aquí | BonDia Diari digital d'Andorra.\nDt., 09/06/2020 - 01:05\nNo sembla que Xavier Espot i el Govern tinguin dades fiables de l’evolució de l’economia andorrana. O si les tenen, les amaguen.\nÉs lògic considerar que pot ser difícil fer una estimació – potser no pel ministre de Finances, que és un valent que tot ho sap i tot ho té apamat– de les ajudes que s’han desbloquejat i de les sumes que han estat i seran necessàries per a l’abonament de les suspensions temporals de contractes de treball que correspon pagar al Govern.\nTambé és impossible calcular avui la pèrdua de recaptació fiscal que li representarà a l’Estat la paràlisi econòmica de les darreres dotze setmanes i la represa molt parcial que es dibuixa.\nDavant l’opacitat hem anat a buscar algunes dades de països veïns.\nSegons l’Institut francès d’estadístiques (Insee) la reculada del PIB francès al primer trimestre 2020 va ser del 5,8%, és a dir, la davallada més forta des del 1949.\nAixí, l’Observatoire de l’Institut de Sciences Politiques ja deia l’11 de maig que la reculada el segon trimestre 2020 hauria de ser almenys del 13% en el cas que hi hagués hagut un retorn immediat a l’activitat normal en aquella data.\nSi no fos el cas, i no ho ha estat, l’Observatoire recull la hipòtesi de treball del govern francès i, aventurant-se a preveure un retorn a la normalitat a principis de setembre, assenyala que la reculada per al segon trimestre hauria de situar-se entorn del -26%. Tanmateix, l’Observatoire encara ho afina més i ens diu –l’11 de maig del 2020, insisteixo– que per aconseguir no anar més avall del -8% en mitjana anual per al 2020, el creixement trimestral, durant el segon semestre del 2020, hauria de ser del 28% en global o, tenint en compte un retorn progressiu a una activitat normal, del 35% el tercer trimestre (juliol, agost i setembre) i del 16% el quart trimestre (octubre, novembre i desembre)\nAquest escenari requereix que les famílies que hagin aconseguit mantenir els seus estalvis passin a gastar-los els quatre darrers mesos del 2020.\nEl govern francès, que es plantejava inicialment un escenari de recuperació en V, és a dir, que hi hauria un salt endavant espectacular de l’economia francesa el segon semestre d’enguany, ha rebaixat la previsió.\nLa recessió s’anuncia pitjor del que es pensava i pot abocar en una disminució del producte interior brut d’un 11% el 2020. Ho va dir dimarts passat Bruno Le Maire, el ministre d’Economia, que va declarar que el més dur era encara al davant.\nPer la seva banda, l’Institut d’Economia Aplicada (CREA) de la Universitat de Lausana (Suïssa) preveia, el 22 de maig, una davallada del 8,2% el 2020. El primer trimestre d’enguany només recolliria els efectes inicials de la pandèmia, però serien el segon i el tercer trimestre que haurien de patir plenament els efectes econòmics de la pandèmia.\nPer la seva banda, La Tribune de Genève publicava el 28 de maig que la pandèmia tindrà unes conseqüències desastroses per al turisme a Suïssa. Les pernoctacions hoteleres cauran un terç el 2020, segons les previsions del Centre d’Estudis de Conjuntura (KOF) publicades dijous 28 de maig.\nCom diu La Tribune de Genève, el sector turístic suís ja pot prendre paciència perquè el restabliment no està previst fins al 2022. A Andorra no ens escaparem pas d’un escenari com aquest.\nEl dia 29 de maig Abel Matutes, president del grup d’Eivissa Palladium Hotel Group, assegurava que la situació “no pinta bé” i demanava que “per salvar una mica la temporada es garanteixi la mobilitat.”\nTot plegat ens porta a les reflexions de Daron Acemoglu, investigador de Harvard i coautor de l’assaig Por qué fracasan los países. Els països necessiten representants elegits per la capacitat i no només per la gesticulació. Cal forjar consensos i coalicions per adaptar les institucions a la nova realitat.\nQue lluny és Andorra d’aquesta perspectiva!


La connectivitat com a motor de negoci\nDes de l'arribada del COVID-19, internet i les eines connectades han estat fonamentals per poder portar una vida més o menys normal, tant personalment com professionalment. Tecnologies com ara les xarxes privades mòbils i l'edge computing multiaccés s'han convertit en part de la realitat digital de les grans corporacions per facilitar una comunicació fluida amb empleats, clients o proveïdors. T'expliquem quines són les característiques més importants d'una xarxa d'aquest tipus perquè puguis avaluar si la teva empresa ha de tenir aquesta tecnologia.\nEl que fa uns anys podria haver estat part d'una pel·lícula de ficció, ara ho vivim a la nostra realitat. Podem treballar lluny dels nostres col·legues, compartir diversos arxius i documents i comunicar-nos-hi sense restriccions.\nLa pandèmia provocada pel COVID-19 ha estat un dels motius pels quals la connexió entre persones i empreses ha estat tan forta.\nLa veritat és que la productivitat i el desenvolupament empresarial en sistemes socioeconòmics limitats serien més complexos sense les tecnologies de xarxes connectades, com ara les xarxes privades mòbils (MPN) o la informàtica perimetral d'accés múltiple (MEC). el que ja és. A més, posteriorment s'han implantat a moltes empreses sistemes de teletreball o híbrids.\nPer tant, apostar per un sistema de comunicacions sòlid seria una inversió que reportaria grans dividends a l'empresa. Ara com ara, tenir una xarxa ben connectada continua sent un element clau. És per això que en aquest article explicarem les característiques més importants de les xarxes MPN i MEC.\nSi tu també ets del team del teletreball a bivid t'oferim el millor servei de fibra òptica del mercat:


Barcelona fa 483 proves PCR a agents de la Guàrdia Urbana fins a mitjans d'agost\nPublicat 15/9/2020 16:24:49 +02:00CET\nEl tinent d'alcalde de Seguretat de Barcelona, Albert Batlle, ha explicat aquest dimarts que s'han fet un total de 483 proves PCR al personal de la Guàrdia Urbana amb 444 resultats negatius i 39 positius fins a mitjans d'agost.\nDe les 483 proves PCR, 54 es van fer a mitjans d'agost al personal de platges després d'alguns casos positius, ha dit Batlle en la Comissió de Presidència, Drets de Ciutadania, Participació, Seguretat i Prevenció.\nEntre el 23 de juliol i el 20 d'agost, es van fer 1.826 tests d'anticossos i es van substituir els agents que van donar positiu per garantir la salut i el funcionament del servei de la Guàrdia Urbana de Barcelona.\nFins aquest dilluns hi havia deu agents positius per coronavirus, 45 confinats i 53 agents vulnerables o amb patologies prèvies també confinats per evitar riscos.\nL'Ajuntament de Barcelona, com a mesura de prevenció, va acordar fer aquests tests voluntaris per als agents que permetia conèixer la immunitat i els casos asimptomàtics de la plantilla.


La bomba Boye\n«Creixerà més o menys, l'independentisme? Dependrà del judici. Ciutadans tindrà vots a les municipals? Dependrà del judici»\nLa política catalana dels anys vinents, i dic anys, res no la influirà tant com el judici als presos polítics. Creixerà més o menys, l’independentisme? Dependrà del judici. Ciutadans tindrà vots a les municipals? Dependrà del judici. Quina estratègia seguirà ERC? Dependrà del judici. Què farà Puigdemont? Dependrà del judici. Hi trobarem aliances, a Europa? Dependrà del judici. Eixamplarem la base? Dependrà del judici. Tampoc no és nou. La sentència del TC sobre l’estaut del 2010 va motivar un tsunami polític que va desembocar a l’1-O. Tot va dependre del judici. Aleshores, de la ràbia, en va sortir camí. I encara dura. Veurem ara la sentència que rebran els presos polítics, i la ràbia posterior, on desemboca. Perquè si la justícia acaba condemnant a Junqueras, Turull, i companyia a penes de deu, quinze o vint anys, l’impacte que rebrà la població en serà un, i brutal. Si només són mesos, un altre i menor. I si s’il·lumina la seva closa i els deixen lliures, s’obrirà camí una tercera situació.\nSegons aquest punt de vista, doncs, gran part dels resultats de l’independentisme del futur són a les mans dels homes del judici, és a dir, els jutges, els advocats i els clients. Creixerà més o menys l’independentisme? Dependrà de Jordi Pina. Ciutadans tindrà vots a les municipals? Dependrà de Pau Molins. Quina estratègia seguirà ERC? Dependrà de Van den Eynde. Què farà Puigdemont? Dependrà de Gonzalo Boye. Tots ells, i els seus clients, poden jugar la carta Mandela i afrontar, amb un discurs potent, anys de presó. Però també poden acceptar la pena i demanar perdó. Sabent-ho, l’advocat del president Puigdemont i Toni Comín, el senyor Boye, aquest cap de setmana ha deixat anar una bomba en forma d’avís (hi ha advocats que voldrien pactar amb fiscalia, acceptar la pena i demanar perdó). I Boye ens recorda que això seria com acceptar que l’autodeterminació és delicte, i per tant, renunciar-hi: ‘Tu no tens dret d’hipotecar el futur d’una societat. Una societat que va dir majoritàriament una cosa el primer d’octubre. I que es va ratificar el 21 de desembre.’ Aquest no és l’avís d’un home que ha estudiat dret. És l’avís d’un home que ha estudiat polítiques.\n‘Tu ets alt oi? Doncs mira, estira el braç i engega l’aire condicionat’, em deia Boye dins la sala de reunions de la casa on té el despatx. De la visita a Madrid, on vaig tenir el plaer, i els nervis, d’entrevistar-lo, m’enduc la impressió d’haver parlat amb una intel·ligència feta home, i una frase final: ‘Què fan alguns, agafant advocats sistèmics!’ Andreu Van den Eyne, advocat d’Oriol Junqueras i de les defenses d’ERC, i Cuevillas, a l’equip de Puigdemont, ja s’han desmarcat del pacte fent costat a Boye. Caldrà veure com xiula la resta.\nPobra, bisexual i una mica galtes\nDijous passat es va fer públic el comunicat ‘Que no ens donin gat per llebre’, dirigit a la batllessa Ada Colau i signat per la FAVB, Iaioflautes, Ecologistes en Acció i trenta entitats ecologistes. Hi deien:\n«De la mateixa manera que ENDESA diu que els ajuntaments reben energia renovable, quan en realitat s’ha generat en nuclears i plantes de combustió de combustibles fòssils, Barcelona Energia silencia que comercialitza electricitat bruta procedent de la incineració de residus (…) Els ecologistes no acceptem que l’electricitat negra sigui considera verda i, si persisteix aquesta intenció, denunciaran la responsabilitat de l’Àrea Metropolitana de Barcelona (AMB) encapçalada per Ada Colau com a presidenta i Eloi Badia com a vicepresident de medi ambient, els dos regidors de Barcelona en Comú. Barcelona Energia començarà a operar el pròxim mes de juliol abastint en un primer moment la totalitat d’equipaments municipals de Barcelona. També s’està estudiant l’ampliació a la resta de municipis de l’àrea metropolitana. En una segona fase, a partir del gener del 2019, el servei pretén arribar a unes 20.000 famílies de la ciutat. Les entitats signants demanen la immediata suspensió de la intenció d’incloure l’electricitat tòxica obtinguda a la incineradora, com una política de fets consumats que es presenti juntament amb l’electricitat renovable d’origen solar generada en instal·lacions públiques de l’ajuntament de Barcelona.»\nLlegint la premsa sabem que tenim una batllessa que és pobra i bisexual. Llegint el comunicat, que és una mica galtes.


TAC12 TV - En marxa les obres del carril bici educatiu, que entrarà en funcionament a l'octubre\nEn marxa les obres del carril bici educatiu, que entrarà en funcionament a l'octubre\nDijous, 10 Juny 2021 13:35\nA l’encreuament entre l’avinguda Països Catalans i el carrer Ramon Comas i Madu ell, davant del Campus Sescelades de la URV, s’iniciarà el nou carril bici que ja s’ha començat a dibuixar. Al llarg de dos quilòmetres aquesta infraestructura unirà aquest punt amb el Campus Catalunya i la plaça Imperial Tarraco.\nSerà una realitat aquest octubre.; és un dels principals projectes de l’actual equip de govern que assegura que amb aquest carril bici compleix dues premisses marcades com són la cohesió i la sostenibilitat.\nDes de la URV celebren que aquest projecte, que feia anys que se’n parlava, per fi comenci a ser una realitat.\nEn els dos campus hi estudien uns 8.500 alumnes i el carril bici ha de permetre que un 30% dels estudiants es moguin per aquesta infraestructura i així reduir les emissions de carboni.\nAl llarg del seu recorregut el carril transcorrerà per una calçada segregada de la vorera i separada per una franja de seguretat dels vehicles. Només a la plaça Imperial Tarraco passarà pel mateix lloc que els vianants. Aquesta infraestructura que tenia un pressupost inicial de 550.000 euros finalment en costarà 175.000 euros, gràcies a una rebaixa de la licitació i una subvenció que ha concedit la Generalitat.\nEn paral·lel aquests dies també s’estan fent les obres del nou carril bici al carrer Pere Martell que ha d’arribar fins a la façana marítima.\nMés en aquesta secció: « Dos detinguts a Tarragona provinents d'una banda experta en butrons Quatre intoxicats per l'incendi d'un habitatge a la Rambla Nova »


Un vessament de petroli massiu amenaça la regió natural dels Sundarbans al Bangla Desh · Global Voices en Català\nTraducció publicada 19 gener 2015 8:00 GMT\nLlegeix aquesta notícia a বাংলা, Français, Malagasy, Español, 日本語, English\nUn grup de cérvols cerquen menjar al bosc de Kokilmoni als Sundarbans, regió declarada Patrimoni de la Humanitat per la UNESCO. Bagerhat, Bangla Desh. Imatge de Muhammad Mostafigur Rahman. Drets d’autor de Demotix (5/11/2014)\nUn petrolier que transportava 358.000 litres de fuel es va enfonsar al riu Shela el dia 7 de desembre i va provocar el vessament de petroli al llarg de més de 60 quilòmetres als Sundarbans. La regió dels Sundarbans, ubicada al sud-oest del Bangla Desh, és el bloc individual de bosc de manglar més gran del món, i abraça aproximadament 10.000 quilòmetres quadrats, un 60 per cent dels quals es troben al Bangla Desh. La regió dels Sundarbans, declarada Patrimoni de la Humanitat per la UNESCO, també és una de les reserves més grans de tigre de Bengala i proporciona refugi a moltes altres espècies.\nRetuitegeu si us plau: “Un vessament de petroli amenaça la fauna dels Sundarbans-BD, especialment ocells i dofins poc comuns”\nLa primera marea negra als Sundarbans amenaça l'ecosistema de manglars més gran del món, una regió declarada Patrimoni de la Humanitat per la UNESCO\nDesastre als Sundarbans >> Les ribes del riu Shela es tornen completament negres. El petrolier enfonsat de fet era…\nEl vessament de petroli als Sundarbans amenaça centenars d’espècies en perill d'extinció.\nSegons els informes, el nou vessament de petroli amenaça la reserva de dofins de Mrigmari-Nondabala-Andharmanik. Els mangles també són especialment vulnerables a la contaminació del petroli. De fet, el més probable és que comencin a morir tot just després de que ho faci la vida aquàtica de la zona, normalment la primera en morir. En Fahim Hassan ha muntat una infografia a Flickr on explica els detalls de la devastació.\nSegons les imatges publicades a Facebook per Mowgliz Elisabeth Rubaiyat, el desastre ja ha començat a matar alguns animals. Les autoritats locals no saben com afrontar la situació; no s'han trobat mai amb un vessament de petroli tan gran i no disposen de les infraestructures necessàries per poder respondre apropiadament. Al Jazeera informa que diversos pescadors de la zona han optat per netejar el vessament amb esponges i sacs.\nA Twitter, molts usuaris han posat en dubte la resposta de les autoritats:\nParleu amb l'organització que va treballar després del vessament de petroli de 2010 al Golf! De debò … “Les autoritats no tenen ni idea de què fer als Sundarbans”\nUn ministre del govern del Bangla Desh diu que una empresa del Regne Unit s'ha ofert a netejar els 60 quilòmetres de marea negra que amenacen el bosc de manglar dels Sundarbans.\nDesastre als Sundarbans. Esforços de recuperació amb olles i cassoles\nPer tal de col•laborar en les operacions d'ajuda, el govern ha enviat un vaixell amb dispersants de petroli a la zona. Tanmateix, si aquests productes químics s'alliberen de forma incorrecta, poden perjudicar l'ecologia local encara més. Quatre dies després, els esforços de l'estat no semblen ser gaire efectius i s'agreugen els temors d'un desastre ecològic de llarga durada.\nHan passat 59 hores. El Bangla Desh comença a ruixar neutralitzador de petroli al riu dels Sundarbans\nEl ministre de Transport Marítim del Bangla Desh diu que [bn] els veïns van aconseguir evitar que el petroli entrés al bosc amb l'ajuda de xarxes, i també estan treballant per eliminar el petroli de l'aigua i així evitar que la situació empitjori. El Departament Forestal nacional és al capdavant de l'operació [bn] amb 100 vaixells i 200 pescadors.\nEl Departament Forestal ha presentat una demanda de 1.000 milions de taka (uns 11 milions d'euros) contra els propietaris dels dos vaixells de càrrega responsables del vessament.\nUn mes abans del vessament, el bosc de manglar dels Sunderbans es podia veure així:\nEl bloguer Ahmed Sharif [bn] critica l’estratègia de gestió del desastre per part del govern i afirma que no entenen el problema:\nLa gestió de desastres es limita a inundacions i ciclons? En les últimes dècades, el país ha viscut un desenvolupament econòmic accelerat i un augment dels riscos. Però no hem pogut seguir el ritme i preparar-nos per aquests riscos afegits. S'han multiplicat els vaixells comercials a les nostres vies fluvials, però els nostres organismes de control s'han quedat enrere. S'estan construint molts vaixells que no segueixen les pautes adequades i que transporten passatgers per damunt de la seva capacitat. Molts vaixells no operen correctament: es desfan dels residus de forma inadequada, bloquegen les vies fluvials de manera indiscriminada o no compleixen els horaris. No hi ha ningú que ho controli. Per tant hi ha un major risc, i no estem preparats per actuar davant d'aquests accidents i desastres.\nL'usuari de YouTube A. K. M. Wahiduzzaman ha pujat un vídeo que captura la devastació del vessament de petroli:\nEl cos del primer dofí mort en aquest incident, un dofí de l'Irauadi poc comú, va ser descobert divendres passat. Segons els informes, fins ara l'empresa petroliera Padma Oil Company ha aconseguit eliminar uns 10.000 litres de petroli durant les tasques de neteja. L'empresa ofereix pagar als voluntaris 30 taka (uns 33 cèntims d'euro) per cada litre de petroli recuperat.\nÉs sorprenent que es faci una operació de neteja tan rudimentària. Amb l'oferta de 30 taka per litre de fuel recuperat, milers de persones s'hi han apuntat. No pas per salvar la regió dels Sundarbans, sinó per poder guanyar-se la vida. Òbviament és un cop de sort per als més pobres. Tanmateix, no he sentit a ningú parlar del risc que representen les toxines del fuel per a la salut humana. En qualsevol altre lloc del món el govern s'hauria enfrontat a un litigi públic per posar en perill la salut dels ciutadans. Puc veure com milers de persones pobres i ignorants moriran en els pròxims dies per culpa de les males decisions que ha pres Bangladesh Petroleum Corporation (la Corporació de Petroli del Bangla Desh). No només ens hauríem de centrar en buscar els dofins morts, sinó també els humans contaminats!\nAlgunes protestes demanaven a les autoritats que prohibissin als vaixells mercants i als vaixells de càrrega utilitzar els rius i canals dels Sundarbans. Davant l'absència de mesures efectives per part del govern, el Bangla Desh haurà de seguir confiant en la societat civil i en els voluntaris per tal de resoldre aquesta crisi ambiental.


El Govern reconeix que no disposa de cap sol·licitud a l'empresa SPAI sobre el seu contracte d'exclusivitat amb IBM | Ràdio SER Principat d'Andorra | Cadena SER\nEl Govern reconeix que no disposa de cap sol·licitud a l'empresa SPAI sobre el seu contracte d'exclusivitat amb IBM\nEdifici administratiu del Govern / Arxiu (ANA)\n17/05/2018 - 15:15 h. CEST\nEl Govern reconeix que no disposa de cap sol·licitud a l'empresa SPAI sobre el seu contracte d'exclusivitat amb IBM a Andorra. És més, assegura que aquesta demanda es va fer "verbalment".\nL'executiu així ho expressa en un complement d'informació tramès al conseller general liberal Ferran Costa.\nEl director del departament de sistema d'informació del Govern afirma a la documentació enviada a Costa que la demanda sobre l'exclusivitat es va fer "verbalment" després de la recepció del pressupost econòmic de renovació del contracte pel manteniment informàtic de l'administració general d'enguany.\nRecordem que l'exclusivitat d'SPAI sobre els equips d'IBM (els que disposa l'adminstració) era l'argument essencial per adjudicar a l'empresa del germà del cap de Govern el contracte de manteniment informàtic de l'administració general del 2018 i que supera els 110.000 euros.\nL'executiu també reconeix que no va fer una demanda formal de pressupost a SPAI pel 2018. I ho argumenta en el fet que en les renovacions de contractes de manteniment, les empreses adjudicatàries acostumen a anticipar-se i, al final del període contractual ja proposen un pressupost econòmic de renovació. És així com es va fer i per aquesta raó no hi ha cap document de demanda prèvia.\nSotheby's i La-Hoz s'afilien per promoure el mercat immobiliari de luxe a Andorra


admin | Escola Josep Nin\nPLANTEM AL NOSTRE HORT I ESTUDIEM ELS CARAGOLS\nGràcies als i les alumnes de cicle inicial les bledes, cols, cebes i pèsols ja estan al nostre hort. A més a més, també estem estudiant els caragols, ja que formen part del nostre hort.\nEns agraden els projectes!\nCLASSE CICLE SUPERIOR CURS 2020/2021\nUs presentem el grup de 4t i cicle superior de l’escola Josep Nin.\nAvui a l’escola hem celebrat la Castanyada. Al matí hem rebut l’arribada de la Castanyera, seguidament hem visualitzat els vídeos de cançons, poemes i balls de tots els grups de l’escola. A la tarda hem realitzat una gimcana amb tots i totes les alumnes i… Llegeix més»\nAquesta setmana emmarcada dins de la setmana de la Castanyada i la tardor, la companyia l’Alzina ens ha organitzat una activitat per conèixer molt millor el nostre entorn. Els nens i nenes de cicle inicial i cicle mitjà hem après aspectes sobre el nostre entorn… Llegeix més»\nJa ha arribat la tardor!!!! I amb ella les fulles seques, les magranes, les garrofes…i les alumnes de cicle inicial hem aprofitat el que la natura ens ofereix per decorar l’escola. Som uns artistes, hem despertat la nostra creativitat i hem gaudit fent-ho!!!!\nEstem molt agraïts… Llegeix més»\nSORTIM A BUSCAR PLANTES AROMÀTIQUES\nAquests dies els nens i nenes de cicle inicial hem sortit a explorar, aprendre i buscar plantes aromàtiques (romaní, farigola, menta) a l’exterior de l’escola . Hem après les parts de les plantes, algunes propietats i també hem fet algunes investigacions amb les seves arrels.\nSeguim… Llegeix més»\nCLASSE LLAR D’INFANTS P3 I P4 CURS 2020/2021\nGeneral, LLAR D'INFANTS P3 I P4, Portada 0\nREUNIONS INICIS DE CURS 2020/2021\nEn el següent enllaç trobareu les diferents reunions de cada curs.


Les meues volgudes mamelles - Benimaclet Entra\nNo sé si recordeu ‘l’estiu’. Us parle a vosaltres, les meues volgudes mamelles. No hi éreu i, de sobte, sí. Era un dia d’agost, em vaig posar el meu top favorit d’aquell mes. Ai, els primers 2000. De quadres vichy rojos i blancs, era com un mocador nuat a l’esquena i al coll. Estàvem menjant diverses famílies en algun poble de la Marina Alta. Hi havia adults, adultes i moltes xiquetes xicotetes. No entenia el meu rol, si quedar-me a la taula sentint parlar de Franco i Felipe González, o posar-me a jugar al pilla-pilla. Crec que em dolien els renyons. El meu primer estiu amb la menstruació. “Hauries de posar-te sostenidor, t’està creixent el pit i no queda bé així”, vaig escoltar d’un adult a l’altre costat de la taula.\nHui, us vull demanar perdó, les meues volgudes mamelles. Com qui confessa els seus pecats, tal com em van ensenyar les monges. Vaig encorbar l’esquena i vaig descobrir la que seria la meua postura la resta de les vacances. Amagant-vos, les meues volgudes mamelles. Em féieu vergonya. Aniria en augment: en els pròxims mesos desenvoluparia una relació d’amor i odi amb la resta del meu cos. O, millor dit, de fascinació –avalada per l’aprovat masculí, estar fóra de l’etiqueta de ‘les taules de planxar’– i fàstic. Sobretot, vencia l’últim. Amb les mirades lascives que el professor d’anglés us propinava a vosaltres, les meues volgudes mamelles, i a les vostres iguals, les de les meues companyes. Amb els comentaris d’aquell grup de xics un parell d’anys majors que nosaltres en la cua del Burger King a la meua amiga C. “Hace un calor que-te-to-rras”. Era Nadal. Havia sigut la festa del col·legi. Estàvem felices i contentes. Amb 13 anys, eixir a menjar amb les amigues és una excepció meravellosa. Fins que aquell grup de xics va propiciar el fàstic. I va seguir en augment. Amb el pas dels anys, acceptem un codi de conducta del qual ningú informa obertament, però que vas captant segons et vas afiançant socialment: vosaltres teniu el poder pre-virginitat de determinar si som de la Mare de Déu o de Maria Magdalena, o santes o putes. Quina pena, les meues volgudes mamelles.\nEn Instagram, la xarxa social amb més influència del nostre temps, no li agradeu. Us considera ‘contingut inapropiat’\nMoltes vegades éreu el tema de conversa. Si no escoltàveu, les meues volgudes mamelles, ho notaríeu perquè tornaria al citat mecanisme de defensa: m’encorbava, us ocultava, em protegia. Quan entre amics i amigues, ells parlaven de vosaltres en general. Bé, el mascle alfa, i tots darrere. A les d’una amiga, que alguna persona se les havia vistes, les van anomenar ‘campurrianas’ perquè tenien el mugró gran. A les d’una coneguda, que tothom se les havia vistes fent topless, ni les van anomenar, directament es van referir a ella com a guarra. Aquesta conversa es repeteix fins hui dia, o millor dit, fins fa un parell d’anys, amb amics i parelles homes. Fins fa un parell d’anys perquè el despertar feminista em va fer, ja sabeu, les meues volgudes mamelles, triar companyies feministes. Fins a aquell moment, la parella d’una amiga va increpar a les de vosaltres que tenen una mica de pèl. Em vaig encorbar, ho recordeu? Un altre xic, a les de vosaltres que tenen el mugró, diguem, no normatiu (dit d’una altra manera, com les actrius porno amb les quals s’ha desenvolupat sexualment i amb les quals compara a totes les dones amb les quals intima en la seua vida real). Em vaig encorbar una altra vegada.\nPerò quina sort que ja no hàgeu d’escoltar moltes coses així. Almenys, en viu. La realitat continua sent dura per a vosaltres i les vostres iguals, les meues volgudes mamelles. En Instagram, la xarxa social amb més influència del nostre temps, no li agradeu. Us considera ‘contingut inapropiat’. No té problema a mostrar cap altra part del cos, però sí a vosaltres. Us censura. És curiós: fins i tot en l’entorn digital, on hi ha tant que fer en matèria de regulació i lleis, en el primer en el qual s’ha intervingut és en la representació del cos de la dona. És això el progrés?\nHeu passat de ser objecte sexual a subjecte revolucionari. Als carrers us manifestem, us celebrem, deixem d’encorbar-nos i d’amagar-vos\nTanmateix, les meues volgudes mamelles, per això mateix heu passat de ser objecte sexual a subjecte revolucionari. Si les nostres feministes majors cremaven sostenidors com a símbol contra l’opressió, nosaltres a vosaltres, les meues volgudes mamelles, us manifestem de totes les formes possibles. En fotografies o escultures, en revistes o fanzines, en samarretes o collarets. En cançons (Mueveloreina diu en la seua cançó Vivas: “De enseñar masacres y drogas y alcohol. Y siendo alarmista por ver un pezón”). En poemes. Al cinema. En paraules o en persona. Als carrers (gràcies, Femen). Us manifestem, us celebrem, deixem d’encorbar-nos i d’amagar-vos. Espere que em perdoneu. Sé que ho fareu.\nIl·lustració ‘Mamelles’ de Sílvia Ferrer (@silvia.frrer)\nProjectes pròxims que us celebren De Reines Fantasmes a lideresses de la festa


Els artesans exhibiran els seus oficis a la fira de Rialp\nActualitzada 30/05/2017 a les 07:52\n© Presentació de la mostra que se celebrarà el cap de setmana.\nRialp acollirà el cap de setmana vinent la vuitena edició de la Fira dels Oficis i Menestrals en la qual participaran una vintena d’artesans que exhibiran els seus oficis i que se sumaran a una quarantena més de productors artesanals i d’alimentació.\nAquesta edició de la fira estarà dedicada als boscos i la fusta, i inclourà xarrades sobre l’aprofitament de la fusta, visites guiades a una firma del sector i tallers infantils. El certamen, que durarà dos dies, també inclou un apartat gastronòmic amb menús de fira als restaurants locals, degustació de tapes i sorteig de productes locals.\nLa fira es completarà amb passejos a cavall, concerts, balls tradicionals i un sopar popular. L’alcalde de Rialp, Gerard Sabarich, va destacar la implicació de les entitats locals per tirar endavant el certamen.


CRONICA DE LA SEGONA FASE INDIVIDUAL NIVELL A. COR MAMUT | AE Les Corts UBAE\nCRONICA DE LA SEGONA FASE INDIVIDUAL NIVELL A. COR MAMUT\nEl passat diumenge dia 5 de Febrer, ens tornàvem a reunir al CEM La Marbella, per participar amb les nostres gimnastes en la segona fase d’individuals dels nivells A i Oberta del Consell Escolar de Barcelona.\nHi participàvem amb 14 gimnastes repartides entre les categories juvenil, cadet, infantil, aleví i benjamí. Totes elles amb aparells, o corda o bé pilota.\nVan fer una molt bona participació, algunes d’elles amb més nervis que la fase passada, però tot i així estem molt satisfetes i orgulloses del seu treball a pista.\nCom podeu veure en les instantànies següents, totes elles estaven molt contentes amb la seva participació. Juntament amb la seva entrenadora ens representen un element de les seves coreografies. Ja veieu que be ho passem!\nA l’hora de les classificacions més sorpreses amb la Sarah Belcaid en setena posició de la categoria cadet, l’Hàlia Iborra en sisena posició de l’infantil i l’Emma Barbero en vuitena posició de la categoria benjamí.\nPerò el premi més gran, les instantànies que vam poder captar de la finalització de la desfilada on totes les participants es van fusionar en una abraçada grupal que ens va emocionar tant a entrenadores com a les famílies.\nI es de luxe arribar a casa i veure que les teves xarxes socials s’omplen d’etiquetatges d’aquest moment repetint la frase Cor Mamut. Coses així em fan seguir creient que som més que un club!\nI no parem màquines, ja que demà, dissabte 11 de Febrer, ens tornem a traslladar a la Marbella per competir a la segona fase d’individuals, aquest cop amb els nivells B i C.\nUs adjuntem el horari.\nMolta sort petits/es


Cerca totes les ofertes d'hotels a Bourg-d'Oueil Entrada:\nLe Sapin Fleuri...Habitacions per nit per només77 EUR Més zones a Bourg-d'Oueil\nBourg-d'Oueil és en dels molts llocs de Bourg-d'Oueil que els viatgers gaudeixen de visitar. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Amb calor i comfort, Bourg-d'Oueil és un lloc per a vacances relaxades després d'una setmana de feina. Pels millors allotjaments a la ciutat i els preus més baixos a comparar, no miri més enllà d'agoda.com. Explori un llistat complet d'allotjaments i trobi el lloc perfecte per a vostè. Trobi les més bones ofertes en hotels a Bourg-d'Oueil emplenant les dates d'estada a la pestanya de recerca.\nHotels destacats a Bourg-d'Oueil, Bourg-d'Oueil\nLe Sapin Fleuri està situat en una zona protegida, al cor dels Pirineus, i ofereix habitacions...\nTots els hotels de Bourg-d'Oueil\nHotels a Bourg-d'Oueil: Le Sapin Fleuri


El Consell demanarà millores a 3 estacions de tren de la Selva - Diari de Girona\nEl Consell demanarà millores a 3 estacions de tren de la Selva\nLa moció, presentada per Independents per Riells i Viabrea, va ser aprovada en el ple per 32 vots a favor\nsanta coloma de farners | ddg 16.03.2016 | 00:00\nEl ple es va celebrar a la sala d'actes del Consell Comarcal de la Selva. Consell Comarcal de la Selva\nEl ple es va celebrar a la sala d'actes del Consell Comarcal de la Selva.\nEl Ple del Consell Comarcal de la Selva va aprovar ahir, per 32 vots a favor i una abstenció, la moció presentada per la formació Independents per Riells i Viabrea PSC-CP per a la millora del servei ferroviari a l'estació de Riells i Breda. En la mateixa moció, es va acordar donar suport també a la petició d'augment en la freqüència dels itineraris del servei ferroviari a la resta d'estacions de la comarca que es troben en la mateixa situació com la d'Hostalric i Riudellots de la Selva i trametre aquesta moció a la Generalitat de Catalunya, la Diputació de Girona, RENFE i ADIF.\nD'altra banda, el ple també va aprovar les bases per a la concessió dels ajuts de menjador escolar i dels de transport escolar i col·lectiu. «La voluntat del Consell és garantir a tots els nens i nenes el menjador i el transport escolar. Que ningú quedi exclòs per les circumstàncies familiars que pugui estar vivint» va dir la consellera d'Ensenyament al Consell, M. Àngela Cuatrecases. Així, segons aquest ens, durant el curs actual, els ajuts de menjador han arribat a més de 2.000 usuaris. Dels 2.019 ajuts concedits, 530 són per la totalitat del cost del servei. L'import total per a aquest curs és d'1.000.000 d'euros aproximadament, dels quals 900.000 provenen del Departament d'Ensenyament i la resta de fons propis del Consell Comarcal. Així mateix, s'han articulat els ajuts de transport escolar que es concedeixen tant per als usuaris dels busos de transport no obligatori com per a aquells que han de desplaçar-se en vehicle particular.\nLa consellera d'Ensenyament, Maria Àngela Cuatrecases, va explicar que a l'hora de concedir els ajuts de menjador i de transport es valora molt la realitat econòmica de les famílies basant-se en la declaració de la renda de l'any anterior. «El Consell atorga ajuts extraordinaris al llarg de tot el curs per atendre aquelles situacions sobrevingudes de famílies amb necessitats que així poden accedir al menjador escolar» va dir Cuatrecases.\nEn aquest sentit, a banda de les beques, el Consell també ha concedit més de 500 ajuts d'urgència social en beques de menjador, que es podran sol·licitar a partir del 13 de maig.


Un tancament sense incidents de sis bous de Benavent va donar començament al 7 de setembre a Puçol\nInici Bous Un tancament sense incidents de sis bous de Benavent va donar començament al 7 de setembre a Puçol\nEl tancament matinal dels sis bous de Benavent es va desenvolupar amb normalitat i va ser acompanyat per la solta de tres bous. Després, sobre les deu i mitja del matí, concurs infantil de retalls, una de les apostes noves d'una Comissió del 7 de setembre que seguix reinventant la festa cada any. És el començament d'un dia la llegenda del qual continua creixent.\nVa amaneixer ennuvolat. Sonava la primera carcasa, a las 7'30 del matí, i els carrers continuaven buides. Només els membres de la comissió s'afanyaven per a donar els últims retocs al seu dia gran, el 7 de setembre. Algun ullerós, fruit de la macrodiscomòbil de la nit anterior, preguntava quin era l'itinerari esta vegada.\nSegona carcassa, quinze minuts per a donar començament al tancament.\nDifícil explicar el recorregut si no es coneix el nucli antic de Puçol, perquè el traçat era, si és el cas, més enginyós que en les últimes ocasions i més difícil que els banyats pogueren recórrer-lo sense cap desorientació.\nTercera carcassa, puntuals a les huit del matí. Comença el tancament.\nEl camió amb el bestiar de Benavent, de Quatretonda, estava situat en l'entorn de l'ajuntament, la plaça Joan de Ribera, a l'inici del carrer Sant Miquel. Per ella van pujar els sis bous, acompanyats dels mansos; quasi al final del carrer van haver de girar a l'esquerra per la Travessera Moncada, per a abaixar el carrer Barreres quasi en tota la seua extensió. Un nou gir a l'esquerra va completar l'arribada a l'entorn de l'ajuntament, encara que en esta ocasió a la plaça Pius XII, per a entrar en el rogle situat en el carrer Palau.\n"En realitat el recorregut no és complicat i té una explicació senzilla", assegura Manuel Martínez Piñol, president de la Comissió del 7 de setembre. "Els carrers Sants Miquel i Sant Pere són molt estretes i són les més adequades per a pujar cap al centre del nucli urbà, perquè els bous van més ràpids i separats. En canvi els dos carrers més amples del nucli antic, Barreres i Sant Joan, són les millors perquè la gent acompanye els bous durant el tancament. Per això hem elegit Sant Miquel per a pujar i Barreres per a baixar".\nTancament net, amb molt de públic, com és habitual en esta data de gran tradició taurina. A més, enguany s'ha recuperat la tradició dels cadafals en la plaça Pius XII, ideal perquè tot aquell aficionat de peu (millor dit, aficionat... però d'altura) puga seguir en directe la part final del tancament, al matí, i les embolades nocturnes.\nDesprés del tancament, com és tradicional, es van soltar tres bous pels carrers de la població, tot molt dinàmic per a aconseguir tindre els animals arreplegats a les deu del matí, hora en què s'obri el circuit del nucli antic a la resta dels veïns i activitats comercials.\nPerò els cadafals no són l'única novetat d'esta comissió, ja que enguany s'ha inclòs un concurs de retalls infantil, precisament a les deu i mitja del matí i, com no podia ser menys, en la plaça Pius XII. Xiquets, alguns de a penes quatre anys, donant els seus primers retalls a un carretó, capritxós nom per a referir-se a un cap de bou amb rodes, guiat per un destre rodador o, en algun cas, per un membre de la comissió. A això se li anomena crear escola.\nJa a la vesprada, la tradicional baixada de caixons acompanyada de les penyes, a les 17 hores, i les desencaixonades, a les 18 hores... encara que també ací hi haurà una novetat.\n"Volem retre homenatge a dos ramaders recentment morts, l'Indio i un dels germans Benavent, que precisament ens estan servint el bestiar durant tota la jornada", finalitza el president de la comissió que, per aquelles ironies del destí, des del passat 3 d'agost a més és el regidor de Festejos taurins.\nL'homenatge consistirà en un minut de silenci, acompanyat del so d'una dolçainapujada a els caixons dels bous, sense cap altre membre de la comissió en els voltants. Una bella imatge que servix per a constatar que el 7 de setembre és molt més que un dia de bou. Un bell gest per a un dia la llegenda del qual continua creixent.


Mostrant articles per etiqueta: Tríptics, díptics, fullets i flyers\n::: Material (samarretes, cartells, flyers, enganxines, etc) per la campanya 'Desobeeix les guerres' impulsada per Alternativa Antmilitarista - MOC\nLa majoria de les persones sentim un rebuig visceral cap a la violència, l'expressió extrema és la guerra, perquè hem après a rebutjar el sofriment, i la violència és el principal constructor de patiment. La violència de la guerra és especialment avorrible perquè causa un patiment a gran escala, un patiment enorme que es podria evitar, doncs no ens ve imposat per la natura, sinó per les elits poderoses de les diferents societats del món. Aquestes elits es beneficien del sofriment de milions de persones i sadollen els seus interessos econòmics i polítics convencent resta de gent a lluiti per ells. Per això els governants han de fer grans esforços mediàtics per justificar les guerres, per ocultar els veritables interessos que jeuen darrere, per amagar les múrries i execrables accions que els militars duen a terme en el nostre nom. Diuen que la pàtria està amenaçada, que els interessos nacionals estan en perill, però són ells els que defineixen el significat i abast del que és la nació, que curiosament s'identifiquen amb els interessos de les elits polítiques i econòmiques, els seus propis interessos.\nPerò hi ha més formes de violència, una violència de caràcter estructural derivada al seu torn de l'abús de la força física d'una part de globus sobre l'altra. És la societat del 20:80, on el 80% de la població és explotada directament o indirectament per l'altre 20%. Fins fa poc nosaltres, les classes mitjanes occidentals, érem part de la gent pobres del planeta, però a causa d'un primerenc procés de globalització econòmica anomenat colonialisme ja moltes i graduals conquestes socials aconseguim accedir a una vida digna. No obstant això la violència opressiva que abans patíem es va exportar a països llunyans, on no podem veure la misèria i la violència que genera la nostra manera de vida. De fet, vivim en un món esterilitzat en el qual se'ns oculta les violències a les que el nostre consentiment passiu ens fa còmplice. L'estat no ens informa del percentatge dels nostres impostos que dedica a l'assassinat, mitjançant la seva pròpia acció directa o subvencions a comerciants d'armament (saps quants diners es va gastar el Ministeri de Defensa a bombardejar Belgrad i totes les víctimes van morir per les bombes espanyoles pagades amb teus diners?). Els bancs no ens informen de quin tipus de negocis financen amb els nostres estalvis. (Saps quina és la responsabilitat de Telefónica, Endesa o el BSCH en la crisi d'Argentina?). Les empreses de les que tenim accions no ens informen del que han hagut de fer per aconseguir tan substanciosos beneficis (saps el què és la biopirateria, el dúmping social, l'arbitratge especulatorio o quin és el mecanisme del deute extern o les condicions als països en crisi que imposen l'FMI o el BM ...?).\nÉs per tant el nostre deure informar per descobrir en què circumstàncies aquestes organitzacions necessiten de la nostra col · laboració per la seva macabra activitat lucrativa. Podem trencar l'espiral del patiment i negar-nos a col · laborar amb els agents del dolor. Podem desviar els impostos destinats a la guerra. Podem solidaritzar-nos amb els que es neguen a portar una arma o són reprimits per tenir idees pacifistes. Podem boicotejar les empreses que exploten i es lucren amb suor i sang aliena. Podem retirar el nostre vot als polítics que fomenten o col · laboren amb la guerra. Podem caminar per una cultura de pau basada en l'educació i en la no-violència. Es tracta de construir un món on la vida sigui digna per a tothom, perquè ja no es pot argumentar que no hi ha recursos per a totes. Un altre món és possible, és el nostre deure aportar el nostre granet de sorra per aconseguir-ho.


Fragments de camins i curses: Refugis del Torb V: Mentet - Carançà\nAvui surto tard després d'un bon esmorzar. Només travessar el riu de Mentet em despisto i agafo un corriol amb fites però en direcció contrària. No ho veig clar i m'aturo. Oriento el mapa i rectifico. No ha estat res greu. Ara ja torno a estar en el bon camí.\nDe moment vaig guanyant alçada amb una pujada suau que travessa magnífiques pastures. Sortint tan tard i amb la bateria de la càmera de fotos baixa, renuncio a la que era la meva intenció inicial: aprofitar que estava al refugi Carançà per arribar-me fins a les Gorges de Carançà.\nArribo a la cruïlla on si continués pel mateix camí aniria a Ull de Ter, però abans d'afrontar la pujada visito el Refugi dels Alemanys, amb molt bon estat per cert, per tractar-se d'un refugi lliure. La pujada fins la Serra de Caret és d'un fort desnivell. El desnivell més fort fins ara de tota la travessa. En l'ascens batega fort el cor que accelera la circulació de la sang, la respiració també s'altera. De tant en tant em cal una aturada per normalitzar les constants vitals i poder continuar amunt. Aprofito per contemplar la vista que se m'ofereix: tota la vall fins Mentet, el Canigó al fons i tota la carena de la segona jornada del dia de travessa. Vaig pujant lentament pas a pas.\nUn cop a dalt m'aturo. Gaudeixo del paisatge. Llegeixo uns poemes de Canigó encarat cap l'emblemàtic cim: sens dubte, un dels grans moments de la travessa.\nTot -exclama- en lo món és vanitat;\nhermosura, plaers, somnis de glòria,\nnoms que ara aprèn per oblidar la història,\nles corones i ceptres, l'or i argent,\ntot ho esborra una llosa mortuòria;\ncap al no-res tot s'ho porta el vent.\nArribo tot planejant fins al Coll de Pal. Peto la xerrada amb una família de Granollers que fan la ruta en direcció contrària.\nDeixo la motxilla al coll, agafo aigua i faig cap el Pic de la Serra Gallinera (2663 m.), sense un camí definit, però amb una direcció clara i evident. Gaudeixo de la pujada i l'esforç sense el pes de la motxilla a l'esquena.\nUn cop assolit el cim m'aturo una estona per contemplar les vistes de les immenses muntanyes i valls que m'envolten.\nEls núvols comencen a fer acte de presència. Baixo ràpid fins el coll. Recullo la motxilla i segueixo avall. Ja tinc ganes d'arribar al refugi. Em trobo amb les dues noies de Girona i acabem fent el que resta de baixada junts. Malgrat estar poc més d'una hora es fa llarga. Són les ganes de cloure l'etapa d'avui.\nHi ha un petit problema amb la meva reserva. Hauré de dormir amb un matalàs al terra. Res greu. Prenc una cervesa mentre faig un mos per dinar. Gairebé no tinc temps d'acabar que ja es posa a ploure.\nÉs un refugi molt petit i hi ha molta gent. No disposa d'aigua, ni lavabos, ni llum elèctrica. Quin canvi respecte ahir!. Res a dir ja que el tracte és immillorable. Llàstima que plovisqueja tota la tarda i impedeix donar un tomb pels voltants del refugi i gaudir del riu que passa pel costat.\nComparteixo un diàleg entre un francès i un català experts amb plantes. Tots dos tenen un manual de plantes i es dediquen a fotografiar-les indicant el lloc on les han localitzat. Molt interessant per algú com jo que sóc gairebé incapaç de distingir-ne cap.\nSopem en dos torns i cap al llit a descansar tot esperant que demà el dia s'aixequi amb millor temps.\nSerra de Caret 2-15\nColl de Pal 2-45\nPic de la Serra Gallinera 3-45\nColl de Pal 4-15\nRas de Carançà 5-30 (7-15 si sumo les diferents aturades)\nEtiquetes de comentaris: Catalunya Nord, Pirineus, Travesses\nRefugis del Torb VII: Núria - Queralbs\nRefugis del Torb VI: Carançà - Núria\nRefugis del Torb IV: Marialles - Mentet\nRefugis del torb III: Canigó\nRefugis del torb II: Hostal Pastuira - Marialles\nRefugis del torb I: Queralbs - Hostal Pastuira\nEl cos consumidor


montcorregidor | Som i Serem\nArxiu de l'autor: montcorregidor\nDimecres 16 de setembre a les 19h30 a: Ateneu Santfeliuenc Carrer Vidal i Ribas 23-25 Sant Feliu de Llobregat Entrada gratuïta La conferència anirà a càrrec del Catedràtic en Filologia Catalana de la Universitat de … Continua llegint →\nEl proper dissabte 17 de gener 2009 a les 20 hores, he organitzat un altre acte d’Òmnium Cultural del Baix Llobregat que tindrà lloc a Sant Feliu de Llobregat, amb la col·laboració del Centre Parroquial. Aquest espectacle tindrà aproximadament 1 … Continua llegint →\nQuina llàstima que ja no es facin lletres de cançons tan sentides i maques com aquesta. Camins que ara s´esvaeixen Camins que hem de fer sols Camins vora les estrelles Camins que ara no hi són Van deixar-ho tot, el … Continua llegint →\nAquest video el trobo sensacional. El grup que canta és DESKARATS i el títol és Venjança catalana Almogàvers. Tweet\nMés d’un centenar de persones han visitat el Palau Falguera per assistir a les jornades que es van celebrar els dies 17 i 18 de setembre. Havíem reservat en un principi la sala dels Àustries que té un aforament màxim … Continua llegint →\nLes primeres que organitzo com a membre d’Òmnium Cultural al Baix Llobregat. Molt aviat, a Sant Feliu de Llobregat!!! Hi esteu tots convidats 17 de setembre a les 19 hores a la sala dels Àustries del Palau Falguera: Projecció … Continua llegint →\nEl 12 de juliol marxo cap al Canadà. Aquest any he decidit canviar de continent i d’aires i en lloc d’anar a Irlanda me n’aniré una mica més lluny. Estaré dues setmanes i mitja a la ciutat canadenca de Calgary … Continua llegint →\nTraducció article Josep Trueta és un dels més grans patriotes catalans de tota la nostra història. Després d’Antoni Gaudí i Pau Casals és probablement el més important i també un dels catalans més humanitaris que va treballar per salvar moltes … Continua llegint →\nA finals de l’any passat, es començà a rodar la pel·lícula basada en la vida d’en Jaume I el conqueridor. El títol del llargmetratge és King Conqueror i intervé l’actor britànic Tim Roth que entre d’altres, ha fet Pulp Fiction, … Continua llegint →\nMai he parlat de les relacions entre home-dona que hi ha a la feina. És un tema que sempre he "passat" bastant i que ara em sorprèn força. Sempre he treballat en empreses petites-mitjanes i tampoc m’havia fixat massa en … Continua llegint →


Educant en l’autonomia i en la responsabilitat\nLes dones amb síndrome de Down que no presentin alteracions ginecològiques que puguin interferir en la seva fertilitat, de la mateixa manera que la població general, poden quedar-se embarassades i desenvolupar un embaràs que haurà de ser controlat adequadament i amb tots els mitjans habituals de control, amb una reserva, i és que tenen un risc molt superior de tenir fills amb Síndrome de Down\nFins a l’actualitat, s’indicava que el risc de tenir un fill amb síndrome de Down en un embaràs en què la parella no tingués la mateixa síndrome estava situat al voltant del 50%. Sembla que les darreres dades disponibles apunten que el risc és una mica inferior. En qualsevol cas, és molt superior al risc d’una embarassada que no tingui la Síndrome de Down\nEls homes afectats de síndrome de Down són sovint infèrtils, perquè presenten un baix nombre d’espermatozoides. És a dir, que les anomalies del seminograma dificulten les possibilitats de fecundar.\nEn el part hauran d’aplicar-se els protocols habituals d’atenció a l’embaràs i el part, sempre tenint en compte la incidència de malformacions o anomalies acompanyants en persones amb síndrome de Down i que poden condicionar-ne l’evolució.\nActivitat Tela aranya


Millora de l'eficiència energètica i embelliment de la plaça\nImpermeabilització de la coberta de les piscines d'Escaldes-Engordany i embelliment de la plaça de la creu blanca.\nLa plaça de la Creu Blanca és un aparcament exterior, que està situat en un entorn urbà i delimitat per un carrer lateral que s’ha refet en aquest projecte. Una de les peculiaritats de la plaça i per tant, del projecte, és que la pròpia plaça és la coberta plana i transitable de les Piscines Comunals d’Escaldes-Engordany.\n"UNA IMATGE RENOVADA DE LA PLAÇA EXTERIOR I DEL CARRER, OBRINT LA POSSIBILITAT A LA MULTIFUNCIONALITAT"\nLa zona a impermeabilitzar correspon a la coberta de les piscines comunals i al local de dipòsits d’aigua termal.\nLa resta de la plaça fins al carrer de Peces de Caldes s’ha reurbanitzat.\nUn cop executades les obres, l’estructura de l’edifici disposa d’un bon aïllament tèrmic del sostre de la piscina.\nReferent a la substitució i millora dels serveis sota el carrer, s’han actualitzat les instal·lacions elèctriques, de comunicació, d’aigua potable, d’aigua termal, així com els col·lectors d’aigües pluvials i residuals, mantenint la xarxa separativa d’aigües.\nCal fer especial esment, a l’acabat superficial triat per a la plaça de la Creu Blanca. Es tracta d’una rajola porcellànica, en dos colors i dos formats, que han permès, en el cas de la plaça, delimitar les places d’aparcament i definir el recorregut dels vehicles. I en el cas del carrer, delimitar el seu perímetre, així com l’actuació.\nPer últim, s’ha renovat tot el mobiliari de la plaça i el carrer, amb noves jardineres amb el mateix acabat que el terra, s’han incorporat bancs més sostenibles, d’alta durabilitat i baix manteniment, s’han cobert els contenidors d’escombraries, s’ha substituït la barana per una més integrada i segura, s’ha definit una nova zona de càrrega i descàrrega, així com, places d’aparcament per a persones amb mobilitat reduïda.\nEn conclusió, s’ha millorat la coberta de l’edifici de les piscines comunals d’Escaldes-Engordany, eliminant les patologies que presentava, i disminuint significativament el consum energètic de les piscines, a més d’aconseguir una imatge renovada de la plaça exterior i del carrer, obrint la possibilitat a la multifuncionalitat. També s’ha millorat l’accessibilitat a l’entorn.\nPROJECTE: Impermeabilització, embelliment i aparcament de la Plaça de la Creu Blanca · Escaldes - Engordany\nDIRECCIÓ FACULTATIVA: ENGINESA\nDirecció facultativa Enginesa


El Colomer Zurita de Morella es prepara per a començar les obres de rehabilitació – Vinaròs News\nEl Colomer Zurita de Morella es prepara per a començar les obres de rehabilitació\nMORELLA 6 març, 2021 Vinaròs News\nEl Colomer Zurita de Morella es prepara per a l’inici de les seues obres de millora i rehabilitació. D’aquesta manera, durant els pròxims dies...\nEl Colomer Zurita de Morella es prepara per a l’inici de les seues obres de millora i rehabilitació. D’aquesta manera, durant els pròxims dies començaran els treballs de neteja i retirada del material que alberga aquest edifici i començar l’actuació. Així, actualment s’ultima el projecte que tindrà fons d’ajuda amb l’1,5% cultural. L’actuació està valorada en més de 800.000 euros i es preveu que les obres s’inicien dins de la tardor, ja que en els pròxims mesos es realitzarà el procés de licitació de les obres.\nEsta serà una primera fase important de la rehabilitació del Colomer Zurita que permetrà que l’edifici albergue serveis culturals i socials tan importants com, entre altres, l’Escola de Música. D’altra banda, junt amb la neteja general de tot l’edifici i la retirada de material, en les pròximes setmanes es condicionarà la zona de l’església d’aquest perquè puga acollir diversos actes culturals i activitats en els mesos d’estiu.\nTanmateix, a causa de la millora que s’ha de realitzar en tot l’edifici, l’Ajuntament de Morella ha iniciat la coordinació dels treballs de neteja i reubicació del material emmagatzemat en el seu interior. Així, el consistori s’ha reunit amb les veïnes i veïns que tenen material decoratiu dels carrers del Sexenni per a reubicar-lo.\nCom ja es va anunciar el passat mes de desembre, Morella destinarà l’1,5% cultural del Ministeri de Transports, Mobilitat i Agenda Urbana a la rehabilitació del Colomer Zurita. Així, del pressupost total, el ministeri aportarà el 68%. Una vegada rehabilitat, l’edifici acollirà activitats culturals i educatives com, per exemple, l’Escola de Música.\nLa regidora de Tradicions, Malú Blasco, ha explicat que “a causa de l’inici de les obres de rehabilitació de l’edifici, cal buidar tot el material que s’emmagatzema dins, s’ha de traslladar”. L’edil ha explicat que “les característiques del Colomer Zurita amb espais grans van servir als carrers durant el Sexenni de l’any 2018 de magatzem de les estructures més grans de la decoració i una vegada finalitzades les festes, es van tornar a guardar en aquest” i ha afegit que “ens hem reunit amb les veïnes i veïns per a buscar una alternativa per a guardar este material”. També l’alcalde de Morella, Rhamsés Ripollés, ha destacat que “aquest és un edifici molt important i emblemàtic de Morella, així com aquesta actuació per a recuperar-lo i albergar activitats”. L’edil ha volgut “agrair la col·laboració entre les diferents administracions per a recuperar el Colomer Zurita de Morella”.\nAquest és un edifici emblemàtic situat al centre històric de la ciutat de Morella, en la mateixa plaça on està la Basílica Arxiprestal. El Colomer Zurita és un edifici de grans dimensions que ha albergat l’activitat educativa des dels seus inicis. Així va acollir les classes dels Pares Escolapis i després ja va passar a ser l’institut de la ciutat. A més, cal recordar que l’Ajuntament de Morella va recuperar la propietat de l’edifici Colomer Zurita a l’octubre de l’any 2019 quan van signar la cessió d’aquest amb la Diputació de Castelló.


Isidre, un nou cas a "Crims" - TV3\nUn seguit de desgràcies difícils de creure\nIsidre, un nou cas a "Crims"\nAl pobre Isidre, convalescent d'un atropellament, li entren a casa i l'ataquen a ganivetades... I tothom pensa el mateix: "Quina mala sort, l'Isidre!"\n06/05/2022 - 13.30\n14 de desembre de 1993, és gairebé hora de dinar i als carrers de Vilafant, a tocar de Figueres, hi ha el moviment habitual de gent i cotxes tornant de la feina. Però una veïna sent un soroll estrany: algú demana auxili.\nL'Isidre té dos videoclubs; un a Figueres i un a Llançà. Aquesta nit ha treballat a Llançà. Tanca el local i va a buscar el tren per tornar a casa. Creua la carretera, i un cotxe apareix del no res i l'atropella, malferint-lo.#CrimsIsidreTV3 pic.twitter.com/Wk2bzyPZL4\n Crims (@Crims_Oficial) May 9, 2022\nÉs l'Isidre Matas, un veí molt conegut al poble, que era a casa, convalescent d'un atropellament poques setmanes abans. Sembla que li han entrat a robar a casa quan ell era a dins i l'han atacat a ganivetades. Després de traslladar-lo a l'hospital, tothom comenta el mateix: "Quina mala sort, l'Isidre!"\nEls investigadors descobreixen que l'assegurança es va donar d'alta després de l'atropellament a Llançà, i que la Maria Àngels va preguntar l'agent: «I si l'apunyalen, també entra?»#CrimsIsidreTV3 pic.twitter.com/gaPC8GAyKR\nEl passadís de hospital, a "Crims"\nEls 14 títols imprescindibles del true crime (segons l'equip de "Crims")


Ganxet Pintxo i Ganxet Llengua: el català a la ruta de tapes de Reus - Espai DIN - Activitats de foment del català - Consorci per a la Normalització Lingüística - CPNL\nMantenir la relació amb les organitzacions empresarials i les empreses del sector de l’hostaleria.\nGarantir la denominació catalana i l'adequació lingüística de les 50 tapes participants i del fullet de difusió del certamen.\nSensibilitzar els consumidors i els empresaris de la importància de valorar l’atenció en la llengua del client i de l'existència d'una normativa que ha de garantir els drets lingüístics.\nEls establiments participants en la Ganxet Pintxo\nEl públic que participa en la convocatòria\nLa Cambra de Comerç i l'Associació d'Hostaleria de Reus i el Baix Camp (ASHDRE)\nLa participació del CNL en la Ganxet Pintxo ens permet recordar a la ciutadania, als establiments i a les organitzacions del sector la importància dels aspectes lingüístics en la comunicació amb els clients i ens permet fer-ho col·laborant en el certamen des de la mateixa organització.\nContactes amb la Cambra de Comerç de Reus per mantenir la participació del CNL en les edicions de 2013 de la Ganxet Pintxo. Renovació de l’acord de col·laboració.\nSeguiment dels acords signats amb l’ASHDRE.\nInclusió de la gestió per estendre la idea del premi Ganxet Llengua a altres rutes de tapes similars arreu de Catalunya, amb l’adaptació corresponent, dins l’acord de col·laboració amb la Cambra de Comerç.\nManteniment en les bases generals de participació en la Ganxet Pintxo del punt referent al requisit lingüístic concret de tenir la llista de tapes de l’establiment, en qualsevol format, almenys en català.\nInclusió del premi Ganxet Llengua com a punt específic de les bases de participació en la Ganxet Pintxo.\nManteniment de la votació per al premi Ganxet Llengua en la butlleta de votació popular de la Ganxet Pintxo.\nRevisió de les tapes i del fullet informatiu del certamen.\nDifusió del premi Ganxet Llengua i de la participació del CNL a través de premsa, web, Facebook, Twitter.\nEnviament d’un missatge als establiments participants per recordar els requisits lingüístics i oferir els serveis: formació i assessorament lingüístics i Voluntariat per la llengua.\nRecollida de demandes a través d’un formulari electrònic inclòs al missatge d’oferiment del serveis.\nElaboració d’un informe final amb avaluació dels objectius de l’edició, propostes de millora i contacte amb establiments.\nParticipació en la valoració, decisió i lliurament del premi Ganxet Llengua.\nDifusió del resultat del Premi Ganxet Llengua.\nComunicació als establiments en què s’hagi tingut coneixement d'incompliments de la LPL, per oferir suport lingüístic.\nValorem positivament el desenvolupament del projecte.\nValorem que a poc a poc els establiments demanin assessorament per adequar-se lingüísticament i/o es facin establiments col·laboradors del Voluntariat per la llengua.\nValorem molt positivament la implicació de la Cambra de Comerç de Reus en aquest i altres projectes de promoció de l'ús del català en l'àmbit socioeconòmic.\nLa resposta de la ciutadania és positiva i es manifesta en la participació en el premi Ganxet Llengua i en la participació en les xarxes socials. La major part d'inputs són positius però hi ha algun comentari crític, també, des de posicionaments partidaris de desvincular l'ús del català en l'atenció al client de la qualitat del servei.\nConfiem que si hi ha possibilitat els continguts lingüístics de la ruta de tapes puguin estendre's a altres ciutats de Catalunya amb la participació dels CNL si ho consideren oportú.\nNotícia al web del CNL\nFacebook de la Ganxet Pintxo\nButlleta de votació (PDF 84,00 Kb)\nFullet Ganxet Pintxo (PDF 3.730,81 Kb)\nFormulari establiments (PDF 167,19 Kb)\nEscrit per Josep Maria el 10/28/13 a les 17:58\nRevisem el nom de les tapes de la Ganxet Pintxo. Oferim el servei de revisió a tothom però no hi ha un excessiu interès per l'oferta. També fem seguiment de la situació especialment en aquells establiments que s'incorporen per primera vegada a la Ganxet. A poc a poc anem tenint relació amb tots els establiments del sector.\nEscrit per Lanoa123 el 07/15/13 a les 12:24\nReviseu es cartes dels establiments que hi participen?\nÉs una bona pràctica que podria estendre's en altres indrets de Catalunya, ara que està de moda aquesta activitat de les tapes. Felicitats!!!